《拟古七十首 其三十 殷东阳仲文兴瞩》
明代·王世贞

群秀方谢朱，忽与玄冥迫。萧条在时寓，达者亦有适。

木落鲜滞欢，枫留蕴明色。敛汎澄天根，回滋收地脉。

辽空吐纤翳，青崖间微滴。兴至不尽觞，毋乃佳时掷。

况我英公子，肃徒罗周席。密坐人起端，遴欢任所择。

纾华起物胜，用壮缘酒德。窃冀燕然勋，敬为閟馀墨。

作者简介：王世贞（1526年－1590年）字元美，号凤洲，又号弇州山人，汉族，太仓（今江苏太仓）人，明代文学家、史学家。“后七子”领袖之一。官刑部主事，累官刑部尚书，移疾归，卒赠太子少保。好为古诗文，始于李攀龙主文盟，攀龙死，独主文坛二十年。有《弇山堂别集》、《嘉靖以来首辅传》、《觚不觚录》、《弇州山人四部稿》等。